《春江花月夜》
明代·区怀年

平皋淡初白，晚渚凝幽香。栖凫梦芳芷，泛客回沙棠。

虚光净绿一千里，远水生烟夺蚕市。休将短字襭长纶，潜鱼不饵缄情纸。

谁家思妾倚高楼，横笛一声天际头。江蓠泣露老龙语，何似潇湘锦瑟愁。

作者简介：区怀年，字叔永。高明人。大相仲子。明熹宗天启元年(一六二一)贡生，任太学考通判。明思宗崇祯九年（一六三六）入都候选，以内艰回籍，后授翰林院孔目。归卧云石，学赤松游，日以赓和撰述为事。著有《玄超堂藏稿》、《击筑吟》诸集。清光绪《高明县志》卷一三有传。